Дунейм щыхъыбархэр
Нобэ
Зэхудэчыхыныгъэм и дунейпсо махуэщ
Проект зыщIым и урысейпсо махуэщ
Таджикистан Республикэм и президентым и махуэщ
Исландием щагъэлъапIэ я лъэпкъыбзэм и махуэр
1841 гъэм къагупсысащ пхъэмыфым къыхэщIыкIа, цIыхур псым щIезымыгъэлъафэ бгырыпх.
1921 гъэм Москва къыщызэIуахащ литературэ-художественнэ институт нэхъыщхьэр.
1933 гъэм СССР-мрэ США-мрэ дипломатие зэпыщIэныгъэхэр яку дэлъ хъуащ.
1938 гъэм самбэ спорт лIэужьыгъуэр къагупсысащ.
1942 гъэм «За Советскую Кабардино-Балкарию!» листовкэр къыдагъэкIыу щIадзащ.
1945 гъэм ЮНЕСКО-р – Лъэпкъ зэкъуэтхэм ЕгъэджэныгъэмкIэ, щIэныгъэмрэ щэнхабзэмрэ я IуэхухэмкIэ я зэгухьэныгъэр – къызэрагъэпэщащ.
1943 гъэм Яхэгуауэ Михаил Совет Союзым и ЛIыхъужь цIэр къыфIащащ.
1950 гъэм Польшэм и къалащхьэ Варшавэ къыщызэIуахащ мамырыгъэм и телъхьэхэм я 11 Дунейпсо конгрессыр. Абы къыщызэрагъэпэщауэ щытащ Мамырыгъэм и Дунейпсо Советыр.
1966 гъэм вагъуэиж нэхъыбэ дыдэ къэхъуауэ щытащ: зы дакъикъэм хуэзэу метеор 2300-рэ ижауэ къахутащ щIэныгъэлIхэм
1996 гъэм Каспийск къалэм (Дагъыстэн) теракт щалэжьащ. Къатибгъуу зэтет унэр къагъауэри, абы цIыху 67-рэ хэкIуэдат.
1900 гъэм къалъхуащ совет тхакIуэ, драматург, сценарийхэр зытхыу щыта Погодин Николай.
1929 гъэм къалъхуащ къэрал куэдым щылэжьа урысей журналист цIэрыIуэ, тхакIуэ, СССР-м и Къэрал саугъэтыр тIэунейрэ зрата Боровик Генрих.
1936 гъэм къалъхуащ физико-математикэ щIэныгъэхэм я доктор, КъБКъУ-м и профессор Дыкъынэ Хьэсэнбий.
1947 гъэм къалъхуащ театрымрэ киномрэ я актёр, УФ-м и Къэрал саугъэтыр зрата, Урысейм и цIыхубэ артист Ильин Владимир.
1943 гъэм къалъхуащ физико-математикэ щIэныгъэхэм я доктор, КъБКъУ-м и профессор Щокъарэ Хьэсэнбий.
1957 гъэм къалъхуащ оперэ уэрэджыIакIуэ, УФ-мрэ КъБР-мрэ щIыхь зиIэ я артист Батыр Мухьэдин.
1958 гъэм къалъхуащ уэрэджыIакIуэ, УФ-м и цIыхубэ артист Малинин Александр.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэс тIэкIу къыщесынущ. Махуэм хуабэр I градус, жэщым щIыIэр градуси 7 - 5 щыхъунущ.
Лъэпкъ Iущыгъэ:
Бадзэ и дзапэ узылъэщ.
Зыгъэхьэзырар ЖЬЭКIЭМЫХЪУ Маринэщ.
